b"\n_START_ARTICLE_\nMultivers (DC Comics)\n_START_SECTION_\nContacte entre universos\n_START_PARAGRAPH_\nLa majoria dels habitants del multivers ignoraven l'exist\xc3\xa8ncia d'altres universos. El primer personatge que va viatjar a una terra paral\xc2\xb7lela va ser Barry Allen, el Flash de Terra-1, que accidentalment va vibrar a la freq\xc3\xbc\xc3\xa8ncia correcta per a transportar-se a Terra-2, on va con\xc3\xa8ixer a Jay Garrick, la seua contrapart de Terra-2._NEWLINE_Altres personatges amb poders de Supervelocitat van ser capa\xc3\xa7os de duplicar el truc, tot i  que a\xc3\xa7\xc3\xb2 no era fet ben sovint, a trav\xc3\xa9s de mitjans m\xc3\xa0gics o tecnol\xc3\xb2gics el viatge entre universos tamb\xc3\xa9 podia aconseguir-se. Un aparell de la lliga de la just\xc3\xadcia, que els permetia viatjar entre el seu sat\xc3\xa8l\xc2\xb7lit i la terra, era usat per a viatjar entre universos quan necessitaven viatjar a un altre lloc. De vegades els escriptors posaven personatges de diferents terres junts sense donar cap explicaci\xc3\xb3, aquest error de continu\xc3\xaftat \xc3\xa9s usualment citat com una ra\xc3\xb3 per a eliminar el multivers en la crisi."